Imtella' Settembru 8, 2021 Tal-anqas 40 priġunier tilfu ħajjithom f'nar li seħħ ġewwa l-ħabs f'Tangerang l-Indoneżja, qrib il-kapitali Jakarta. In-nar qabad mal-lejl, waqt li l-priġunieri kienu reqdin. Il-gwardjani tal-ħabs laħqu fetħu xi ċelel, iżda kellhom jitilqu meta n-nar ġie inkontrollabbli. In-nar intefa madwar siegħa wara li qabad. L-aktar blokka li ntlaqtet kienet dik Ċ, li fiha l-maġġoranza tal-priġunieri kellhom akkużi relatati mad-droga. Uħud mill-iġsma tant inħarqu li ma jistgħux jiġu identifikati. F'konferenza tal-aħbarijiet, il-Ministru tal-Liġijiet u d-Drittijiet Umani, Yasonna Laoly qal li l-ambaxxati tal-pajjiżi rispettivi ġew infurmati. Qal ukoll li huwa maħsub li l-kawża ta' dan in-nar kienet short circuit, iżda għadhom iridu jsiru l-investigazzjonijiet. Dan il-ħabs inbena fl-1972 u s-sistema tal-elettriku baqgħet dejjem tali kwali.